**Марио Драгӣ** (итол. *Mario Draghi*, тав. 3 сент. 1947, Рим) — иқтисоддон ва арбоби давлатии Италия, Раиси Шӯрои вазирони Италия аз 13 феврали соли 2021. Роҳбари Бонки Италия (2005—2011), Раиси Бонки марказии Аврупо (2011—2019).

Зиндагинома
-----------

### Таҳсилот

Марио Драги Донишгоҳи Ла Сапиенсаи Римро хатм кардааст. Соли 1976 вай таҳти роҳбарии Франко Модилианӣ ва Роберт Солоу аз Институти технологии Массачусетс номзади илмҳои философияро ба даст овард.

### Фаъолияти касбӣ

1981—1991 — профессори иқтисодии Донишгоҳи Флоренсия.

Аз соли 1984 то 1990, ба ҳайси намояндаи Италия, дар Шӯрои директорони иҷроияи Бонки Ҷаҳонӣ хидмат кардааст. Солҳои 1991—2001 — Директори генералии хазинадорӣ, ҳамзамон солҳои 1993—2001 — раиси Кумитаи хусусигардонӣ дар ҳукумати Италия.

Аз соли 2002 то 2005 — муовини раис ва директори генералии Goldman Sachs International. Дар замонҳои гуногун ӯ узви раёсати якчанд бонкҳо ва корпоратсияҳо буд: Ente Nazionale Idrocarburi, Институт бозсозии саноат(англ.)тҷк. Banca Nazionale del Lavoro(англ.)тҷк. ) ва Istituto Mobiliare Italiano(ит.)тҷк. ).

Дар моҳи декабри соли 2005, Марио Драги раиси Бонки Италия шуд. Дар ин вазифа, ӯ Антонио Фатсиоро иваз кард, ки дар ҷанҷоли бонкӣ вобаста ба қаллобии молиявӣ даст дошт. Мӯҳлати ваколати Марио Драги соли 2011 ба охир расид.

24 июни соли 2011 Марио Драги Раиси Бонки марказии Аврупо таъйин шуд. Дар ин вазифа, ӯ Жан-Клод Тришеро ба муддати 8 сол иваз кард (аз 1 ноябри 2011 то 31 октябри 2019).

Роҳбарияти Драги дар Бонки Аврупо бо бӯҳрони парокандагӣ бинобар хуруҷи Бритониё аз Иттиҳоди Аврупо ва талошҳо барои ҳавасмандгардонии рушди иқтисодӣ тавассути коҳиши миқдорӣ тавсиф карда шуд (алалхусус, Драги фоизи манфиро пеш гирифт). Дар моҳи октябри соли 2017, БМА барномаи хариди евробондҳоро аз 60 миллиард евро дар як моҳ то 30 миллиард коҳиш дод.

### Дар сари ҳукумати Италия

3 феврали соли 2021, Президенти Италия Серҷо Маттарелла, дар давраи бӯҳрони ҳукуматӣ пас аз истеъфои сарвазир Ҷузеппе Конте ба Драги супориш дод, ки кобинаи навро ташкил диҳад.

13 феврали соли 2021 ҳукумати Драги савганд ёд кард.

Ҳаёти шахсӣ
-----------

Ҳамсар Серена аз насли оилаи Медичиҳо, ду фарзанд: духтарча Федерика, биолог ва писар Ҷиакомо, савдогари Morgan Stanley.

Эзоҳ
----

1. ↑
2. ↑
3. ↑  Энциклопедия Брокгауз (нем.) / Hrsg.: Bibliographisches Institut & F. A. Brockhaus, Wissen Media Verlag
4. ↑
5. ↑  *Барашев Н.* Новым президентом Банка Италии назначен Марио Драги.  РИА новости. 10 Декабри 2010 санҷида шуд. Баргирифта аз сарчашмаи аввал 6 июли 2012.
6. ↑  *L. Baker, J. Toyer.* EU appoints Draghi to ECB, Bini Smaghi to leave.  Reuters. 25 июни 2011 санҷида шуд. Баргирифта аз сарчашмаи аввал 6 июли 2012.
7. ↑  #18 Mario Draghi(англ.).  Forbes. 23 феврали 2021 санҷида шуд.
8. ↑  *Paolo Festuccia.* Draghi dice sì a Mattarella. Scende lo spread e volano le borse. I 5 Stelle si sfiano, si riunisce il centrodestra(ит.).  la Stampa (3 febbraio 2021). 3 феврали 2021 санҷида шуд.

|  |  |
| --- | --- |
| ⚙️  Гузариш ба унсури Викидода  Дар шабакаҳои иҷтимоъӣ | 
* Инстаграм

 |
| Вебгоҳҳои мавзӯъӣ | 
* Mathematics Genealogy Project
* Scopus
* Бонки Иттилоотии Интернетии Филмҳо
* Кинопоиск

 |
| Фарҳангҳо ва донишномаҳо | 
* Большая датская
* Большая каталанская
* Большая норвежская
* Большая российская (научно-образовательный портал)
* Итальянская
* Лентапедия
* Britannica (онлайн)
* De Agostini
* Notable Names Database
* Treccani
* Universalis

 |
| 

| Дар феҳристҳои китобшинохтӣ |
| --- |
| 
* BIBSYS: 90536116
* BNF: 12279130m
* CiNii: DA04965381
* CONOR: 119984227
* GND: 128635509
* GTAA: 228339
* ICCU: MILV035857
* ISNI: 0000 0000 8352 3050
* J9U: 987007436342705171
* LCCN: n79048482
* NLP: : a0000002740504
* NTA: 083315268
* NUKAT: n01020718
* SUDOC: 031609341
* VIAF: 4991994
* WorldCat VIAF: 4991994

 |

 |